cyanic-selkie/wikianc huggingface dataset:
বিষ্ণুপুর ইউনিয়ন, বাগেরহাট সদর
বিষ্ণুপুর ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৪৬.৯৩ কিমি২ (১৮.১২ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৩৮৫ জন।
ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে- চিতলমারী উপজেলা,পঞ্চিমে- ভৈরব নদী, দক্ষিণে- গোটাপাড়া ইউনিয়ন, পূর্বে- ধোপাখালী ইউনিয়ন অবস্থিত। বিষ্ণুপুর ইউনিয়ন ১৫টি মৌজা ও ২৫টি গ্রাম নিয়ে গঠিত হয়েছে।
গ্রামসমূহ
বিষ্ণুপুর ইউনিয়নে মোট ২৫টি গ্রাম রয়েছে।
ভূকম্পমাপক
ভূকম্পমাপক (Seismometer ভূত্বকের কম্পন পরিমাপক যন্ত্র। এই যন্ত্রের সাহায্যে প্রধানত ভূমিকম্প, অগ্নুত্পাত বা অন্য যে কোনও কারণে সংঘটিত ভূত্বকীয় বা ভূগর্ভস্থ কম্পনের তীব্রতা মাপা হয়। এই কম্পন-তীব্রতার তথ্য-উপাত্ত ভূতত্ত্ববিদদেরকে ভূগর্ভের মানচিত্র বানাতে, ভূমিকম্পের উৎস এবং তীব্রতা বিশ্লেষণে সাহায্য করে।
পুরনো যুগে ব্যবহৃত ভূকম্পমাপক যন্ত্রকে সাধারণত ইংরেজিতে "সিজমোগ্রাফ" নামে ডাকা হত। অপরদিকে "সিজমোমিটার" দ্বারা বর্তমান যুগে ব্যবহৃত অত্যাধুনিক পরিমাপ এবং বিশ্লেষনের সুযোগ-সুবিধা সংবলিত ভূকম্পমাপককে বুঝায়। আর "সিজমোস্কোপ" বা ভূকম্পবীক্ষণ যন্ত্রের শুধুমাত্র ভূমিকম্পের উপস্থিতিরর প্রমাণ পাওয়া যায়।
ভূ-অভ্যন্তরে শিলায় পীড়নের জন্য যে শক্তির সঞ্চয় ঘটে, সেই শক্তির হঠাৎ মুক্তি ঘটলে ভূ-পৃষ্ঠ ক্ষণিকের জন্য কেঁপে ওঠে এবং ভূ-ত্বকের কিছু অংশ আন্দোলিত হয়,এই রূপ আকস্মিক ও ক্ষণস্থায়ী কম্পনকে ভূমিকম্প বলে।
নামকরণ
সিসমোগ্রাফ হল আরেকটি গ্রীক শব্দ যা সিস্মোস এবং γράφω, gráphō থেকে প্রাপ্ত। এটি প্রায়শই সিসমোমিটার বোঝাতে ব্যবহৃত হয়। যদিও এটি আধুনিক সিস্টেমের তুলনায় পুরানো যন্ত্রগুলির ক্ষেত্রে বেশি প্রযোজ্য, যেখানে স্থলের কম্পনের পরিমাপ এবং রেকর্ডিং একত্রিত হয়েছিল, সেখানে এই ফাংশনগুলি আলাদা করা হয়। উভয় প্রকারই স্থল কম্পনের একটি অবিচ্ছিন্ন পাঠ প্রদান করে। এই অবিচ্ছিন্ন পাঠই তাদের সিসমোস্কোপস থেকে আলাদা করে, যা কেবল ইঙ্গিত করে যে ভূমিকম্প ঘটেছে, ভূমিকম্পটি সম্ভাব্য কত বড় ছিল তার কিছু সহজ পরিমাপ দিয়ে।
কোনো কিছুর "কাঁপানো" পরিমাপের ধারণার অর্থ হল "সিসমোগ্রাফ"। শব্দটি আরও কিছু সাধারণ অর্থে ব্যবহার করা যেতে পারে। উদাহরণস্বরূপ, একটি মনিটরিং স্টেশন যা ইলেক্ট্রোম্যাগনেটিক শব্দের পরিবর্তনকে ট্র্যাক করে শৌখিন বেতার যোগাযোগ তরঙ্গকে প্রভাবিত করে একটি আরএফ সিসমোগ্রাফ উপস্থাপন করে এবং হেলিওসিজমোলজি, সূর্যের "ভূমিকম্প" সম্পর্কে অধ্যয়ন করে।
আধুনিক যন্ত্রাদি
right|thumb|200px|একটি গতিমাপক (Kinemetrics) ভূকম্পবীক্ষণ যন্ত্র, যেটি অতীতে মার্কিন যুক্তরাষ্ট্রের স্বরাষ্ট্র মন্ত্রণালয় (United States Department of the Interior) ব্যবহার করত।
বড়ঞা বিধানসভা কেন্দ্র
বড়ঞা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। পূর্বে আসনটি খোলা ছিল।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৭ নং বারোয়ান (এসসি) বিধানসভা কেন্দ্রটি বারোয়ান ১, পাঁচথুপি, সুন্দরপুর, বারোয়ান ২, খড়জুনা, সবলদহ, বিপ্রশেখর, কুলি, সবলপুর, কুরুননরুন ও সাহোরা গ্রাম পঞ্চায়েত গুলি বারোয়ান সমষ্টি উন্নয়ন ব্লক এবং গাড্ডা, জাজান ও গুনদিরিয়া গ্রাম পঞ্চায়েত গুলি ভরতপুর-১ সমষ্টি উন্নয়ন ব্লক এর অন্তর্গত।
বারোয়ান বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১১
২০১১ সালের নির্বাচনে, কংগ্রেসের প্রতিমা রজক তার নিকটতম প্রতিদ্বন্দ্বী আরএসপি'র বিনয় সরকারকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, আরএসপি'র বিশ্বনাথ ব্যানার্জী বারোয়ান বিধানসভা কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের অরিত মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে আরএসপি'র অমলেন্দ্রলাল রায় কংগ্রেসের তাপস দাশগুপ্তকে পরাজিত করেন। আরএসপি'র দেবব্রত ব্যানার্জী ১৯৯৬ সালে কংগ্রেসের আলী হোসেন মণ্ডলকে এবং ১৯৯১ সালে কংগ্রেসের সুদীপ মোহন ঘোষ মৌলিককে পরাজিত করেন। আরএসপি'র অমলেন্দ্র লাল রায় ১৯৮৭ সালে কংগ্রেসের গদাদর ঘোষকে , ১৯৮২ সালে কংগ্রেসের আলী হোসেন মণ্ডলকে এবং ১৯৭৭ সালে কংগ্রেসের সুনিল মোহন ঘোষ মৌলিককে পরাজিত করেন।
১৯৫১-১৯৭২
১৯৭২ এবং ১৯৭১ সালে  কংগ্রেসের সুনিল মোহন ঘোষ মৌলিক  জয়ী হন। ১৯৬৯  এবং ১৯৬৭ সালে  আরএসপি'র  অমলেন্দ্রলাল রায়  জয়ী হন।  ১৯৬২  এবং ১৯৫৭ সালে  বরোয়ান কেন্দ্রে আসন ছিল না। ১৯৫১ সালে স্বাধীন ভারতের প্রথম নির্বাচনে  বারোয়ান খড়গ্রাম একটি যৌথ আসন ছিল, কংগ্রেসের সত্যেন্দ্র চন্দ্র ঘোষ মৌলিক এবং সুধীর মণ্ডল উভয়ই যৌথআসন থেকে জয়ী হন।
৮১৮
৮১৮ গ্রেগরীয় বর্ষপঞ্জির একটি সাধারণ বছর।
মাইকেল হাসি
মাইকেল এডওয়ার্ড কিলেন হাসি (Michael Edward Killeen Hussey; জন্ম: ২৭ মে, ১৯৭৫) পশ্চিম অস্ট্রেলিয়ার মাউন্ট ললে এলাকায় জন্মগ্রহণকারী অস্ট্রেলিয়ার সাবেক টেস্ট ক্রিকেটার। বামহাতি ব্যাটসম্যানরূপে তার সবিশেষ খ্যাতি রয়েছে। মাইক হাসি নামে পরিচিত ব্যক্তি হিসেবে তিনি মিস্টার ক্রিকেট কিংবা হাস নামেও পরিচিতি পেয়েছেন। তুলনামূলকভাবে হাসি বেশ দেরীতে আন্তর্জাতিক ক্রিকেট অঙ্গনে অস্ট্রেলিয়া দলের পক্ষ হয়ে অংশগ্রহণ করেন। একদিনের আন্তর্জাতিক ক্রিকেট এবং টেস্ট ক্রিকেটে তার অভিষেক হয় যথাক্রমে ২৮ ও ৩০ বছর বয়সে। টেস্টে অংশগ্রহণের পূর্বেই তিনি প্রথম-শ্রেণীর ক্রিকেটে ১৫,৩১৩ রান করে ফেলেন। এছাড়াও তিনি আন্তর্জাতিক ক্রিকেটে বেশ সফলকাম হয়েছিলেন। ২০০৬ সালে ওয়ানডে ক্রিকেট রেটিংয়ে বিশ্বের শীর্ষস্থানীয় ব্যাটসম্যান ছিলেন।
ব্যক্তিগত জীবন
ব্যক্তিগত জীবনে মাইক হাসি বিবাহিত। তিনি অ্যামি-কে বিয়ে করেন ও তাদের সংসারে চার সন্তান রয়েছে। বাবা ছিলেন সাবেক অ্যাথলেটিক্‌স কোচ। ছোট ভাই ডেভিড পেশাদারী ক্রিকেটের সাথে জড়িত। ভিক্টোরিয়া, নটিংহ্যামশায়ার, কিংস ইলাভেন পাঞ্জাব এবং অস্ট্রেলিয়া জাতীয় ক্রিকেট দলেরও সদস্য তিনি। প্রথম-শ্রেণীর ক্রিকেটে অংশগ্রহণের পূর্বে মাইক হাসি বিজ্ঞানের শিক্ষক হতে চেয়েছিলেন। বাবার সমর্থনের কারণে হাসি ম্যানচেস্টার ইউনাইটেড ফুটবল ক্লাবের একনিষ্ঠ সমর্থক।
খেলোয়াড়ী জীবন
দ্বিতীয় সারির অস্ট্রেলিয়া এ দলের পক্ষ হয়ে খেলার সময় তার খেলার ধরন দেখে অ্যালান বর্ডার রসিকতা সহকারে বলেছিলেন যে হাসি পুরো ছয় ঘণ্টা জালে ব্যাটিং চর্চা করছেন। বর্ডারকে আশ্চর্যান্বিত করে হাসি ঠিক তাই করে দেখিয়েছিলেন। খেলোয়াড়ী জীবনের শুরুর দিকে মাইক হাসি ডানহাতি ব্যাটসম্যান ছিলেন। কিন্তু অ্যালান বর্ডারের অনুপ্রেরণা ও পরামর্শে বামহাতে ব্যাটিং করে সফলতা লাভ করেন।
আইএনজি কাপে চমকপ্রদ ক্রীড়ানৈপুণ্যের পর ২০০৪-০৫ মৌসুমে ক্রিকেট অস্ট্রেলিয়ার সাথে চুক্তিবদ্ধ হন। পরিসংখ্যানে দেখা যায় যে হাসি'র আন্তর্জাতিক পর্যায়ে বেশ সফলতা লাভ করেছেন। জুন, ২০১০ সাল পর্যন্ত ৫২.১৬ রান গড়ে টেস্টের ব্যাটিং গড় রয়েছে তার। মাঝে মাঝে মিডিয়াম পেস বোলিং করে থাকেন। সাধারণতঃ পেস বোলারদেরকে বিশ্রাম দিয়ে তিনি বোলিং করে থাকেন। ২৮ ডিসেম্বর, ২০০৮ সালে বক্সিং ডে টেস্টের ৩য় দিনে দক্ষিণ আফ্রিকার পল হ্যারিসকে মিচেল জনসনের হাতে ক্যাচ দেয়ার মাধ্যমে তিনি টেস্টে তার একমাত্র উইকেট টি লাভ করেছিলেন। একদিনের আন্তর্জাতিক ক্রিকেটেও তিনি দুইটি উইকেট পেয়েছিলেন। তার ধীরগতিতে বোলিং করার কারণে ভারত সফরে এসে অস্ট্রেলিয়ার সফলতম অধিনায়ক রিকি পন্টিংয়ের একটি ম্যাচে অংশগ্রহণ নিষিদ্ধ হয়েছিল।
টেস্ট ক্রিকেট
৩ নভেম্বর, ২০০৫ সালে ব্রিসবেনের গাব্বায় পশ্চিম অস্ট্রেলিয়ার জনপ্রিয় ব্যাটসম্যান জাস্টিন ল্যাঙ্গারের পরিবর্তে ওয়েস্ট ইন্ডিজ দলের বিপক্ষে অভিষিক্ত হন। ১৮ এপ্রিল, ২০০৬ সালে এক পঞ্জিকা মৌসুমে সবচেয়ে দ্রুততম হাজার রানের কোঠা অতিক্রম করেন। এ মাইলফলক অতিক্রমণে তিনি মাত্র ১৬৬ দিন ব্যয় করেছিলেন। এছাড়াও তিনি এলজি আইসিসি ক্রিকেট রেটিংয়ে খুব দ্রুত শীর্ষ দশে স্থান পান। ২০০৬-০৭ অ্যাশেজ সিরিজে ১০৫.২৫ গড়ে রান করেছিলেন। ঐ সিরিজে অস্ট্রেলিয়া ইংল্যান্ডের বিপক্ষে ৫-০ ব্যবধানে জয়ী হয়েছিল। এ সিরিজের দ্বিতীয় টেস্টে হাসি নিজস্ব ৫ম শতক অর্জনের মাত্র ৯ রান পূর্বে ৯১ রানে ম্যাথু হগার্ডের বলে আউট হন। দ্বিতীয় ইনিংসে ৩৮ ওভারে ১৬৮ রানের জয়ের লক্ষ্যমাত্রা নির্ধারিত হলে শুরুতেই অস্ট্রেলিয়ার দু'টি উইকেটের পতন ঘটে। ড্যামিয়েন মার্টিনের পরিবর্তে চার নম্বরে উত্তরণ ঘটিয়ে রিকি পন্টিং এবং তিনি শক্ত জুটি গড়েন। ৪৯ রানে পন্টিং আউট হলেও হাসি ৬১* রানে অপরাজিত থেকে জয়সূচক রানটি করেন। ঐ সময় তার সহযোদ্ধা ছিলেন মাইকেল ক্লার্ক, যিনি ২১* রানে অপরাজিত ছিলেন।
অবসর
২০১২ সালের মেলবোর্নে আয়োজিত বক্সিং ডে টেস্ট শেষে আন্তর্জাতিক ক্রিকেট থেকে অবসরের ঘোষণা দেন মাইক হাসি। সিডনি ক্রিকেট গ্রাউন্ডে ৩ জানুয়ারি, ২০১৩ তারিখে অনুষ্ঠিত নতুন বছরের সময়সূচী মোতাবেক শ্রীলঙ্কার বিরুদ্ধে টেস্ট খেলাটিই ছিল তার শেষ খেলা। তিনি অস্ট্রেলিয়ার গ্রীষ্মকাল পর্যন্ত সীমিত ওভারের ক্রিকেট খেলায় অংশগ্রহণে পরিকল্পনা করেছেন। অবসর নেয়ার বিষয়ে হাসি ব্যাখ্যা করেছেন যে, নিজ পরিবারের সাথে আরো সময় ব্যয় করাই এর প্রধান কারণ।
অঞ্জন চৌধুরী
অঞ্জন চৌধুরী (২৫ নভেম্বর, ১৯৪৪ — ২১ ফেব্রুয়ারি, ২০০৭) একজন বাংলা চলচ্চিত্র পরিচালক এবং চিত্রনাট্যকার। তার দুই কন্যা চুমকি চৌধুরী ও রিনা চৌধুরী দুজনেই বাংলা চলচ্চিত্রে অভিনয় করেন। বাংলা চলচ্চিত্র পরিচালনায় তার অবদান স্বরূপ কলাকার পুরস্কারে ভূষিত হন। জীবন নিয়ে খেলা চলচ্চিত্র পরিচালনার জন্য পান আনন্দলোক পুরস্কার। অনভিজাত মানুষদের জন্য তার পরিচালিত অজস্র পারিবারিক চলচ্চিত্র পশ্চিমবঙ্গে জনপ্রিয় হয়ে ওঠে।
এটিএম হেমায়েত উদ্দিন
এটিএম হেমায়েত উদ্দিন (১৯৫৫ — ২০১৯) ছিলেন একজন বাংলাদেশি ইসলামি পণ্ডিত ও রাজনীতিবিদ। তিনি ইসলামী আন্দোলন বাংলাদেশের যুগ্ম মহাসচিব ও ঢাকা জেলার সভাপতি ছিলেন। বাংলাদেশ মাদ্রাসা শিক্ষা বোর্ডের স্বায়ত্তশাসন আদায়ের আন্দোলনে তিনি নেতৃত্ব প্রদান করেন। ২০০২ সালের অবিভক্ত ঢাকা সিটি কর্পোরেশন মেয়র নির্বাচনে তিনি দ্বিতীয় স্থান অধিকার করেন।
প্রারম্ভিক জীবন
হেমায়েত উদ্দিন ১৯৫৫ সালে বাগেরহাটের মোড়লগঞ্জে জন্মগ্রহণ করেন। তার পিতা আব্দুল আলী। ১১ ভাই ও ৫ বোনের মধ্যে তিনি ছিলেন দ্বিতীয়। পিতার প্রতিষ্ঠানে তার পড়ালেখার হাতেখড়ি হয়। খুলনা শিরোমনি হাফেজিয়া মাদ্রাসায় তিনি কুরআনের হেফজ সমাপ্ত করেন। পরে সরকারি মাদ্রাসা-ই-আলিয়া, ঢাকা থেকে কামিল ও ঢাকা বিশ্ববিদ্যালয়ে ইসলামিক স্টাডিজে এমএ সম্পন্ন করেন।
কর্মজীবন
কর্মজীবনে তিনি ঢাকার মালিবাগে অবস্থিত আবুজর গিফারী কলেজের অধ্যাপক ও রামপুরা একরামুন্নেছা ডিগ্রি কলেজের সহযোগী অধ্যাপক ছিলেন। কিছুদিন তার পিতার প্রতিষ্ঠানের প্রিন্সিপালের দায়িত্ব পালন করেন। তিনি দীর্ঘ ৪২ বছর ফার্মগেটের পশ্চিম রাজাবাজার জামে মসজিদের ইমাম ও খতিব ছিলেন। ১৯৮৭ সালে তিনি পশ্চিম রাজাবাজার হেফজখানা প্রতিষ্ঠা করেন। এছাড়াও তিনি মাতুয়াইল আল্লাহ কারীম মাদ্রাসা সহ বহু মসজিদ-মাদ্রাসার প্রতিষ্ঠা করেছেন।
রাজনীতি
ছাত্রজীবন থেকেই তিনি রাজনীতির সঙ্গে যুক্ত হন। তিনি ১৯৮১—১৯৮৩ পর্যন্ত ছাত্র সংগঠন জমিয়তে তালাবায়ে আরাবিয়ার কেন্দ্রীয় সভাপতি ছিলেন। ১৯৮১ সালে বাংলাদেশ জমিয়তে তালাবায়ে আরাবিয়ার উদ্যোগে বাংলাদেশ মাদ্রাসা শিক্ষা বোর্ডের স্বায়ত্তশাসন সহ আলিয়া মাদ্রাসার ছাত্রদের ১৭ দফা দাবি আদায়ে জাতীয় সংসদ ঘেরাও কর্মসূচি ঘোষণা করে সামনে থেকে নেতৃত্ব দেন। এ অন্দোলনের মাধ্যমে বাংলাদেশ মাদ্রাসা শিক্ষা বোর্ডের স্বায়ত্বশাসনের দাবি আদায় হলে পরবর্তীতে স্বায়ত্বশাসিত মাদ্রাসা শিক্ষাবোর্ডের প্রথম চেয়ারম্যান বাকিবিল্লাহ খানের উপস্থিতিতে তাকে সংবর্ধিত করা হয়।
বাংলাদেশের ইসলামী রাজনীতির পথিকৃৎ মুহাম্মদুল্লাহ হাফেজ্জীর সাথে তিনি তার রাজনৈতিক জীবনের সূচনা করেন। হাফেজ্জীর রাষ্ট্রপতি নির্বাচনে তিনি গুরুত্বপূর্ণ ভূমিকা পালন করেন। হাফেজ্জীর মৃত্যুর পর তিনি সৈয়দ ফজলুল করিমের নেতৃত্বে ইসলামী শাসনতন্ত্র আন্দোলন বর্তমানে ইসলামী আন্দোলন বাংলাদেশের সাথে যুক্ত হন। তিনি ইসলামী আন্দোলন বাংলাদেশের বিভিন্ন পর্যায়ে দায়িত্ব পালন করে সর্বশেষ অবিভক্ত ঢাকা মহানগরীর সভাপতি ও পরবর্তীতে কেন্দ্রীয় যুগ্ম মহাসচিব হিসেবে দায়িত্ব পালন করেন। ১৯৯১ ও ৯৬ সালে জাতীয় সংসদ নির্বাচনে তিনি ইসলামী ঐক্যজোটের অন্যতম শরীক দল ইসলামী শাসনতন্ত্র আন্দোলনের পক্ষে মিনার প্রতিকে বাগেরহাট-৪ আসন থেকে নির্বাচন করেন। ২০০১ সালে ইসলামী জাতীয় ঐক্যফ্রন্ট থেকে বাগেরহাট ৩-৪ আসনে নির্বাচন করেন। ২০০২ সালে ইসলামী শাসনতন্ত্র আন্দোলনের হয়ে অবিভক্ত ঢাকা সিটি কর্পোরেশন নির্বাচনে মেয়র প্রার্থী নির্বাচনে অংশ নিয়ে দ্বিতীয় স্থান অধিকার করেন।
মৃত্যুবরণ
তিনি ফুসফুসের ক্যান্সারে আক্রান্ত হয়ে ২০১৯ সালের ১১ অক্টোবর মৃত্যুবরণ করেন। আসরের পর জাতীয় সংসদ ভবন সংলগ্ন টিএন্ডটি মাঠে তার জানাজার নামাজ অনুষ্ঠিত হয়। জানাজায় ইমামতি করেন সৈয়দ ফয়জুল করিম। পরদিন বাগেরহাট জেলার মোড়লগঞ্জ উপজেলার রাজৈর গ্রামের পারিবারিক কবরস্থানে তাকে দাফন করা হয়।
অন্তর জ্বালা
অন্তর জ্বালা মালেক আফসারী পরিচালিত একটি চলচ্চিত্র। চলচ্চিত্রটি মুক্তি পায় ২০১৭ সালের ১৫ ডিসেম্বর। এটি প্রযোজনা করেছেন জায়েদ খান। এতে প্রধান ভূমিকায় অভিনয় করেছেন জায়েদ খান ও পরীমনি। প্রয়াত মান্নার স্মরণে তার এক ভক্তের কাহিনী নিয়েই আবর্তিত হয়েছে এই চলচ্চিত্রের কাহিনী। বাংলাদেশের ১২০টি প্রেক্ষাগৃহে মুক্তি পাওয়া চলচ্চিত্রতি নির্মাণে ২ কোটি টাকা ব্যয় হয়। এটা মালেক আফসারীর পরিচালনায় চব্বিশতম চলচ্চিত্র।
সঙ্গীত
চলচ্চিত্রের সুর ও আবহ সঙ্গীত পরিচালনা করেছেন আলী আকরাম শুভ। গীত রচনা করেছেন সুদীপ কুমার দীপ। ছবিটির শিরোনাম নাম "অন্তর জ্বালা" ইউটিউবে প্রকাশিত হওয়ার পর তেলুগু ভাষার চলচ্চিত্র ভেয়িল-এর গান "উরুহুদে মারুহুদে"-এর সাথে গানটির সুর ও দৃশ্যায়নে মিল পাওয়া যায়।
৮১৯
৮১৯ গ্রেগরীয় বর্ষপঞ্জির একটি সাধারণ বছর।
ডলিপোর সেপ্টাম
ডলিপোর সেপ্টাম রাস্ট এবং স্মাট ছত্রাক ব্যতীত সকল বেসিডিওমাইসিটিসের সেপ্টার ছিদ্র জটিল ধরনের। এ ছিদ্রকে ডলিপোর সেপ্টাম বলে। মুর এবং ম্যাক অ্যালেয়ার(১৯৬২) বেসিডিওমাইসিটিসের ডাইক্যারিওটিক হাইফার সূক্ষ্মগগঠন পযর্বেক্ষণ করেন। তাদের মতে, অধিকাংশ বেসিডিওমাইসিটিসের এর হাইফার কেন্দ্রসস্থলে বিশেষ ধরনের রন্ধ্র থাকে।
বারুইপাড়া ইউনিয়ন
বারুইপাড়া ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৪০.৭১ কিমি২ (১৫.৭২ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৫৫৩ জন।
গ্রামসমূহ
বারুইপাড়া ইউনিয়ন মোট ১৯টি গ্রাম রয়েছে।
লরিস কারিউস
লরিস সভেন কারিউস (Loris Karius; জন্ম: ২২ জুন ১৯৯৩; লরিস কারিউস নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে গোলরক্ষক হিসেবে খেলেন।
২০০৮ সালে, কারিউস জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন।
প্রারম্ভিক জীবন
লরিস সভেন কারিউস ১৯৯৩ সালের ২২শে জুন তারিখে জার্মানির বিবারাখ আন ডার রিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কারিউস জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৬ বছরে ৮ ম্যাচে অংশগ্রহণ করেছেন।
বিহারী লাল শিকদার মহাবিদ্যালয়
বিহারী লাল শিকদার মহাবিদ্যালয় বাংলাদেশের মাগুরা জেলার একটি উচ্চ শিক্ষাপ্রতিষ্ঠান এবং জাতীয় বিশ্ববিদ্যালয়ের অন্তর্ভুক্ত একটি ডিগ্রী কলেজ।
ইতিহাস
মহাবিদ্যালয়টি মাগুরা-২ জাতীয় সংসদের সদস্য এ্যাড. শ্রী বীরেন শিকদার এম.পির পিতা বিহারী লাল শিকদারের নামে ২০০০ সালে প্রতিষ্ঠিত হয়। এটি ২০০৩ সাল থেকে সাধারণ শাখার সাথে কারিগরি (বি.এম) শাখার সংযোজন করা হয়।২০০৪ সালে বিহারী লাল শিকদার কলেজটি এমপিও ভুক্ত হয়ে ২০০৯-২০১০ শিক্ষা বর্ষে স্নাতক শাখায় ছাত্র-ছাত্রী ভর্তি করে জাতীয় বিশ্ববিদ্যালয়ে অধিভুক্ত হয়।
শিক্ষা কার্যক্রম
বিজ্ঞান, মানবিক এবং বাণিজ্য ও কারিগরি শাখায় উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক ডিগ্রি কোর্স চালু আছে। বর্তমানে প্রায় ১১০০ জন ছাত্র-ছাত্রী অধ্যয়নরত আছে।শিক্ষক-শিক্ষিকার সংখ্যা ৩০ জন।
অবদান
কলেজটি প্রতিষ্ঠাকাল থেকেই যশোর শিক্ষা বোর্ডের আওতাধীনে উচ্চ মাধ্যমিক পরীক্ষায় কৃতিত্বের সঙ্গে শতভাগ ছাত্র-ছাত্রী পাশ করে আসছে।২০১১ সালের উচ্চ মাধ্যমিক পরীক্ষায় যশোর শিক্ষা বোর্ডে শীর্ষ মেধা তালিকায় ১৫তম স্থান ও মাগুরা জেলায় ১ম স্থান এবং সারা দেশে ৬৫তম স্থান অধিকার করেছে।২০১২ সালের উচ্চ মাধ্যমিক পরীক্ষায় যশোর শিক্ষা বোর্ডে শীর্ষ মেধা তালিকায় ১২তম স্থান অধিকার করেছে।
আদম কাশ্মিরী
আলী শাহান শাহ্‌ বাবা আদম কাশ্মিরী  বাংলাদেশে আগত একজন সুফি সাধক এবং ইসলাম ধর্মের প্রচারক। তিনি সুলতান আলাউদ্দিন হোসেন শাহ-এর সময় আতিয়ার জায়গিরদার ছিলেন। তার সম্মানার্থেই করটীয়ার জমিদার সাইদ খান পন্নী আতিয়া মসজিদ নির্মাণ করেছেন। বাবা কাশ্মিরীর জন্ম পনেরো শতকে। মৃত্যু ১৬১৩ সাল।১৫৯৮ সালে জনকল্যাণের উদ্দেশ্যে আলী শাহান শাহ্ বাবা আদম কাশ্মিরীকে আতিয়া পরগণা দান করা হয়। আতিয়া শব্দের অর্থও দান। তিনি দীর্ঘ ১৫০ বছর পরমায়ু লাভ করেছিলেন বলে জনশ্রুতি আছে। তিনি নিজের ব্যয়ের জন্য রাজকোষ থেকে সামান্য কিছু অর্থ গ্রহণ করে অবশিষ্ট অর্থ জনকল্যাণে যেমন : মক্তব, মাদ্রাসা, রাস্তাঘাট তৈরিতে ব্যয় করতেন। তার আমলে উৎকৃষ্ট শ্রেণীর কাগজ তৈরি হতো আতিয়াতে। শাহন শাহ্ বাবা কাশ্মিরী ১৬১৩ সালে মৃত্যুবরণ করলে আতিয়াতেই তাকে সমাহিত করা হয়। আজও আতিয়াতে তার মাজার আছে। মৃত্যুর পূর্বে বাবা কাশ্মিরী প্রিয়ভক্ত সাঈদ খাঁকে আতিয়া পরগণার শাসনভার অর্পণ করেন এবং তার পরামর্শক্রমে সুবেদার ইসলাম খাঁর সুপারিশে দিল্লির মোগল বাদশাহ জাহাঙ্গীর ১৬০৮ সালে সাঈদ খাঁকে আতিয়া পরগণা ও বাবা কাশ্মিরীর ভাগিনা শাহজামানকে কাগমারী পরগণার শাসনর্কতা নিয়োগ করেন। এই সাঈদ খাঁ করটিয়া জমিদারির প্রতিষ্ঠাতা।
বাংলাদেশে আগমন
বাবা আদম কাশ্মিরী ঠিক কখন এই অঞ্চলে আসেন সেই সম্পর্কে কোনো সঠিক তথ্য পাওয়া যায়নি, ধারণা করা হয় তিনি ধর্ম প্রচারের উদ্দেশ্যে ভারতের কাশ্মির হতে এতদ্বঞ্চলে আগম করেন। তবে, কারো কারো মতে, তিনি ১৫৯৮ সালে একই সঙ্গে সুলতান আলাউদ্দিন হুসায়েন শাহ কর্তৃক আতিয়ার জায়গিরদার এবং কররানী শাসক সোলাইমান কররানী কর্তৃক ধর্মীয় কাজের ব্যয় নির্বাহের জন্য এক বিশাল এলাকা ওয়াকফ্‌ হিসেবে লাভ করার ফলে সেই সময়ই এদেশে আসেন।
নিদর্শন
আতিয়াতে রয়েছে বাবা কাশ্মিরীর মাজার। বাবা কাশ্মিরীর প্রতি সম্মান প্রদর্শনের জন্য তার মাজারের সন্নিকটে গড়ে তোলা হয়েছে বিখ্যাত আতিয়া মসজিদ।
৮২০
৮২০ গ্রেগরীয় বর্ষপঞ্জির একটি অধিবর্ষ।
জটিলেশ্বর মুখোপাধ্যায়
জটিলেশ্বর মুখোপাধ্যায় (১৩ ডিসেম্বর ১৯৩৪ – ২১ ডিসেম্বর ২০১৭) হলেন ভারতের একজন প্রখ্যাত সঙ্গীত পরিচালক, গায়ক ও গীতিকার।
সঙ্গীত চর্চা
সতীনাথ মুখোপাধ্যায়, চিন্ময় লাহিড়ী ও সুধীন দাশগুপ্তের কাছ থেকে তিনি সঙ্গীতের তালিম নেন।
পুরস্কার ও সম্মাননা
২০১৩ সালে তিনি পশ্চিমবঙ্গ রাজ্য সঙ্গীত আকাদেমি কর্তৃক জ্ঞানপ্রকাশ ঘোষ পদকে ভূষিত হন। এছাড়াও তিনি সেরা সঙ্গীত পরিচালকের পুরস্কার পেয়েছেন ‘দামু’ ও ‘নটী বিনোদিনী’ চলচ্চিত্রে সুরারোপ করে।
মাইসিনীয় গ্রিস
মাইসিনীয় গ্রিস (বা মাইসিনীয় সভ্যতা) প্রাচীন গ্রিসের ব্রোঞ্জ যুগের সর্বশেষ পর্যায়। ১৬০০-১১০০ খ্রিস্টপূর্ব জুড়ে এর স্থায়িত্ব। গ্রিসের মূল ভূখণ্ডে এটিই প্রথম উন্নত এবং স্বতন্ত্র গ্রিক সভ্যতা। প্রাসাদ-প্রকরভিত্তিক রাজ্য, নগরভিত্তিক কাঠামো, শিল্পকর্ম এবং লিখনপদ্ধতির দ্বারা তা প্রতীয়মান হয়। এর সবচেয়ে উল্লেখযোগ্য সাইট আরগোলিদ-এ অবস্থিত মাইসিনি। ক্ষমতার অন্যান্য কেন্দ্র যেগুলির উত্থান ঘটে সেগুলি হল পাইলোস, তিরিনোস, মিদেয়া, অর্কোমেনোস, থিবিস, এথেন্স এবং ইয়োলকোস। মাইসিনীয় এবং এর থেকে অনুপ্রাণিত বসতি এপিরুস, মেসিডোনিয়া, এজিয়ান সাগর-এর দ্বীপ, এশিয়া মাইনরের উপকূল, লেভান্ত, সাইপ্রাস এবং ইতালিতেও গড়ে উঠতে দেখা গেছে।
মাইসিনীয় গ্রিকরা প্রকৌশল, স্থাপত্যবিদ্যা এবং সামরিক কাঠামোতে বেশ কিছু উদ্ভাবন আনে। তাছাড়া ভূমধ্যসাগরের সুবিস্তৃত এলাকা জুড়ে বাণিজ্য চালু রাখা মাইসিনীয় অর্থনীতির জন্য অত্যাবশ্যক ছিল। এদের শব্দাংশ-ভিত্তিক লিখনপদ্ধতি লিনিয়ার বি ইন্দো-ইউরোপীয় গ্রিক ভাষার প্রথম লিখিত নিদর্শন, এবং পরবর্তী অলিম্পিক দেব-দেবীর কয়েকজন তখনই গ্রিকদের ধর্মে পাওয়া যায়। মাইসিনীয় গ্রিসে যোদ্ধা অভিজাতদের আধিপত্য ছিল। বিভিন্ন প্রাসাদকেন্দ্রিক রাজ্য মিলে গড়ে ওঠা এই সমাজব্যবস্থায় কঠো শ্রেণীবিন্যাস, রাজনৈতিক, সামাজিক এবং অর্থনৈতিক কাঠামো স্থাপন করে। সমাজের মূলে ছিল রাজা, যাকে বলা হত ওয়ানাক্স।
পূর্ব ভূমধ্যসাগরে ব্রোঞ্জ যুগের পতনের সাথে সাথে মাইসিনীয় গ্রিসের বিলুপ্তি ঘটে। তারপর গ্রিসের অন্ধকার যুগের সূচনা হয়, যে সময়ের লিখিত কোনও নথিপত্র মেলেনি। এই অভ্যন্তরীণ কালের পর ‍প্রাচীন গ্রিস যুগ শুরু হয়। পরবর্তী এই যুগে প্রাসাদকেন্দ্রিক ব্যবস্থা থেকে বিকেন্দ্রীভূত আর্থ-সামাজিক ব্যবস্থার প্রচলন ঘটে। প্রচুর পরিমাণে লৌহ ধাতুর ব্যবহারও শুরু হয়। এই সভ্যতার বিলুপ্তির কারণ হিসেবে বেশ কয়েকটি তত্ত্ব দাঁড়া করানো হয়েছে, এরমধ্যে অন্যতম ডোরিয়ান আক্রমণ এবং "সমুদ্র-বাসিন্দা"-দের প্রভাব। প্রাকৃতিক বিপর্যয় এবং জলবায়ু পরিবর্তনও কারণ হিসেবে বিবেচিত হয়েছে। মাইসিনীয় যুগ বিভিন্ন গ্রিক সাহিত্য এবং পুরাণের পটভূমিকা, যেমন ট্রোজান বিষয়ক মহাকাব্য।
কালানুক্রম
গ্রিক মূল ভূখণ্ডে ব্রোঞ্জ যুগকে আধুনিক প্রত্নতাত্ত্বিকগণ "হেলাডিক যুগ" বলে থাকেন। গ্রিক ভাষায় গ্রিসের নাম হেলাস থেকে এই নামের উৎপত্তি। হেলাডিক যুগ তিন উপযুগে বিভক্ত: আদি হেলাডিক যুগ (প্রায় ২৯০০-২০০০ খ্রিস্টপূর্ব) ধাতর ব্যবহার এবং প্রযুক্তি, অর্থনীতি এবং সামাজিক কাঠামোর উন্নতির সময়। মধ্য হেলাডিক যুগ (প্রায় ২০০০-১৬৫০ খ্রিস্টপূর্ব) তুলনামূলক ধীরগতির উন্নতির সময়। পরিশেষে, বিলম্বিত হেলাডিক যুগ (প্রায় ১৬৫০-১০৫০ খ্রিস্টপূর্ব) মোটামুটি মাইসিনীয় গ্রিসের সমসাময়িক।
বিলম্বিত হেলাডিক যুগকে আরও তিনটি উপশাখায় ভাগ করা হয়। এর প্রথম দুইটি আদি মাইসিনীয় গ্রিসের সমসাময়ীক (প্রায় ১৬৫০-১৪২৫ খ্রিস্টপূর্ব)। তৃতীয় উপশাখা (প্রায় ১৪২৫-১০৫০ খ্রিস্টপূর্ব) মাইসিনীয় সভ্যতার বৃদ্ধি, পতন এবং বিলুপ্তির কাল। গ্রিসে ব্রোঞ্জ যুগ থেকে লৌহ যুগে পদার্পণের সময়কে সাব-মাইসিনীয় (প্রায় ১০৫০-১০০০ খ্রিস্টপূর্ব) বলা হয়।
পরিচয়
ট্রয় আক্রমণকারী গ্রিক যোদ্ধা বোঝাতে হোমার যেসব নাম ব্যবহার করেছেন সেগুলি হল আখায়ান, দানান এবং আর্গিভে। ক্রেত দ্বীপের ক্নোসোস অঞ্চলে ১৪০০ খ্রিস্টপূর্বের লিনিয়ার বি-তে লেখা একটি বিচ্ছিন্ন উল্লেখ পাওয়া যায়, যেখানে লেখা আ-কা-উই-জা-দে খুব সম্ভব গ্রিক মূল ভূখণ্ডের মাইসিনীয় (আখায়ান) রাজ্যের কথা বুঝিয়েছে।
৮২১
৮২১ গ্রেগরীয় বর্ষপঞ্জির একটি সাধারণ বছর।
ব্রাউনীয় গতি
থাম্ব|এটি ৫টি কণার (হলুদ) ব্রাউনীয় গতির একটি সিমুলেশন যা ৮০০ কণার সাথে সংঘর্ষে লিপ্ত রয়েছে। হলুদ কণাগুলির এলোমেলো গতির ৫টি নীল পথ দেখানো হয়েছে এবং এর মধ্যে একটির বেগের ভেক্টরকে লাল তীরচিহ্নিত করা হয়েছে। থাম্ব|এটি একটি বড় কণার (ধূলিকণা) ব্রাউনীয় গতির একটি সিমুলেশন যা বৃহৎ সংখ্যক ছোট কণার (গ্যাসের অণু) সাথে সংঘর্ষিত হয়, যারা বিভিন্ন এলোমেলো দিকে বিভিন্ন বেগের ছুটছে।
ব্রাউনীয় গতি বা পেডিসিস (πήδησις "লাফানো") হলো কোনো মাধ্যমের (তরল বা গ্যাসীয়) কণাসমূহের এলোমেলো গতি।
সাধারণত প্রবাহীর সাব-ডোমেনের ভিতরে কণাসমূহের এলোমেলো চলাচলের ফলে গতির এই প্যাটার্ন হয়ে থাকে যা পরে অন্য সাব-ডোমেনে স্থানান্তরিত হয়। এভাবে প্রতিটি স্থানান্তরের ফলে নতুন বদ্ধ আয়তনে কণাগুলো আরও অধিক ওঠানামা করতে থাকে। এই প্যাটার্ন কোনো নির্দিষ্ট তাপমাত্রায় প্রবাহীর তাপীয় সাম্যাবস্থা প্রকাশ করে। এই জাতীয় প্রবাহীর মধ্যে, প্রবাহের কোনও নির্দিষ্ট দিক নেই। আরও সুনির্দিষ্টভাবে, প্রবাহীর সামগ্রিক রৈখিক এবং কৌণিক ভরবেগ সময়ের সাথে সাথে শূন্য থাকে। কণাসমূহের আণবিক ব্রাউনীয় গতির সাথে আণবিক ঘূর্ণন ও কম্পনের গতিশক্তি, প্রবাহীর মোট অভ্যন্তরীণ শক্তির সমান।
আইনস্টাইনের তত্ত্ব
আইনস্টাইনের তত্ত্বে দুইটি অংশ রয়েছে; প্রথম অংশে ব্রাউনীয় কণাসমূহের জন্য একটি ব্যাপন সমীকরণ সূচীত করা হয়েছে, যেখানে ব্যাপন গুণাঙ্ক ব্রাউনীয় কণার গড় বর্গসরণের সাথে সম্পর্কিত; দ্বিতীয় অংশে ব্যাপন গুণাঙ্কের সাথে পরিমাপযোগ্য ভৌত পরিমাণের সম্পর্ক স্থাপন করা হয়েছে। এভাবে আইনস্টাইন পরমাণুর আকার, প্রতি মোলে কতগুলি পরমাণু রয়েছে বা কোন গ্যাসের আণবিক ওজন কত তা নির্ধারণ করতে সক্ষম হয়েছিলেন। অ্যাভোগাড্রোর সূত্র অনুসারে এই আয়তন সমস্ত আদর্শ গ্যাসের ক্ষেত্রে সমান, যার মান প্রমাণ তাপমাত্রা এবং চাপে ২২.৪১৪ লিটার। এই আয়তনে থাকা পরমাণুর সংখ্যা অ্যাভোগাড্রো সংখ্যা হিসাবে উল্লেখ করা হয়, এবং এই সংখ্যাটি নির্ধারণ করা পরমাণুর ভর সম্পর্কে জ্ঞান লাভ করার সমান, কারণ এক মোল গ্যাসের ভরকে অ্যাভোগাড্রো ধ্রুবক দিয়ে ভাগ করলে ঐ গ্যাসের একটি পরমাণুর ভর পাওয়া যায়।
আইনস্টাইনের তত্ত্বের প্রথম অংশটি ছিল নির্ধারিত সময়ের ব্যবধানে ব্রাউনীয় কণা কতটুকু দূরত্ব অতিক্রম করে তা নির্ধারণ করা। ব্রাউনীয় কণাগুলো বিপুল সংখ্যক সংঘর্ষে লিপ্ত হওয়ার ফলে (প্রতি সেকেন্ডে প্রায় ১০১৪ সংখ্যক) চিরায়ত বলবিদ্যার সাহায্যে এই দূরত্ব নির্ণয় করা যায় না। একারণে আইনস্টাইনকে ব্রাউনীয় কণাসমূহের সমষ্টিগত গতি বিবেচনা করতে হয়েছিল।
যেখানে প্রথম লাইনে দ্বিতীয় সমতাটি হলো \varphi এর সংজ্ঞানুযায়ী।
উত্তরপ্রদেশের ইতিহাস
ভারতের রাজ্য উত্তরপ্রদেশের ইতিহাস, যা আগে উত্তর ভারত বলে পরিচিত ছিল, আগ্রা ও অযোধ্যার উত্তর-পশ্চিম অঞ্চলগুলিকে নিয়ে ১৯৩৭ সালের ১লা এপ্রিল গঠন হয়েছিল। কিন্তু এই অঞ্চল গুলিতে মানবজাতির বসবাস শুরু হয়েছিল ৮৫ থেকে ৭৩ হাজার বছর আগে। ধারণা করা হয়, প্রায় খ্রিস্টপূর্ব ৬ হাজার বছর আগে এখানে মানুষ স্থায়ীভাবে বসতি স্থাপন করেছিল।
বাবর ১৫২৬ সালে দিল্লী আক্রমণ করে সুলতানী শাাসনের অবসান ঘটিয়ে বর্তমান উত্তরপ্রদেশের বেশিরভাগ অঞ্চল নিয়ে মুঘল সাম্রাজ্য প্রতিষ্ঠা করেন। সে সময় থেকে এই অঞ্চলে আধুনিক যুগের সূচনা হয়েছিল বলে ধরা হয়। ফতেপুর সিকরি, এলাহাবাদ দুর্গ, আগ্রা দুর্গ ও তাজমহল ইত্যাদি মুঘল সাম্রাজ্যের প্রধান নিদর্শন।
এই প্রদেশের মীরাট, কানপুর এবং লক্ষ্ণৌতে ১৮৫৭ সালে সিপাহি বিদ্রোহ সংগঠিত হয়েছিল। ভারতের স্বাধীনতা আন্দোলন পর্বে, ভারতের জাতীয় কগ্রেসের স্বাধীনতা আন্দোলনও এই প্রদেশে শুরু হয়।
১৯৪৭ সালে ভারতের স্বাধীনতার পরে, ১৯৫০ সালে এই সম্মিলিত প্রদেশের নাম হয় উত্তরপ্রদেশ।
২০০০ সালে, উত্তরপ্রদেশের কিছু অংশ নিয়ে তৈরী হয় উত্তরাখণ্ড রাজ্য।
প্রাগৈতিহাসিক সময়
উত্তরপ্রদেশে প্রাপ্ত পুরাতাত্বিক নিদর্শন দেখে জানা যায়, সেখানে প্রস্তর যুগের শিকারী-সংগ্রহকারী মানুষের বসবাস,   ৮৫ থেকে ৭৩ হাজার বছরের মধ্যবর্তী কোনো সময় থেকে। অন্যান্য প্রাগৈতিহাসিক প্রাচীন এবং মধ্য প্রস্তরযুগীয় প্রত্ন সামগ্রী যা পাওয়া গেছে, তা ২১-৩১ হাজার বছরের পুরোনো। মধ্য প্রস্তর যুগ/নব্য প্রস্তর যুগের শিকারী-সংগ্রাহক মানুষেরা ১০৫৫০-৯৫৫০ খৃ.পূ. সময়ের মধ্যে, প্রতাপগড়ের কাছে বসবাস করত অনুমান করা হয়। গৃহপালিত গবাদি পশু, ভেড়া, ছাগল ইত্যাদি এবং চাষাবাদে নিযুক্ত গ্রামের নিদর্শন যা পাওয়া গেছে, তা শুরু হয়েছিল খৃ.পূ. ৬০০০ বছর আগে, এবং তা ধীরা ধীরে উন্নত হয়েছিল খৃ.পূ. ৪০০০ থেকে ১৫০০ বছরের মধ্যে; সিন্ধু সভ্যতা ও হরপ্পা সংস্কৃতি থেকে  বৈদিক যুগ; ও তারও পরে লৌহ যুগ পর্যন্ত তা বিস্তৃত হয়েছিল, অনুমান করা হয়।
মহাজনপদ যুগের কোশল রাজ্য, বর্তমান উত্তরপ্রদেশের সীমানার মধ্যে অবস্থিত ছিল। হিন্দু কিংবদন্তি অনুসারে, মহাকাব্য রামায়ণের রাজা শ্রীরাম অযোধ্যাতে রাজত্ব করতেন, যা ছিল কোশলের রাজধানী। হিন্দু কিংবদন্তির আরেকজন পৌরাণিক রাজা ভগবান কৃষ্ণ, যাঁকে হিন্দু দেবতা ভগবান বিষ্ণুর অষ্টম (অবতার) বলে মানা হয়, ও যাঁকে মহাকাব্য মহাভারতের অন্যতম প্রধান চরিত্র বলে ধরা হয়, তিনি মথুরা নগরীতে জন্ম গ্রহণ করেছিলেন, যা এখনকার উত্তরপ্রদেশেই অবস্থিত। কুরুক্ষেত্রের যুদ্ধের পরিণতি যে অঞ্চলে ঘটেছিল, তা মনে করা হয়, উচ্চতর দোয়াব ও দিল্লির মধ্যবর্তী অঞ্চল, যেখানে  (মহাজনপদের কুরু রাজ্যের পঞ্চপাণ্ডবগণের জ্যেষ্ঠভ্রাতা রাজা যুধিষ্ঠির রাজত্ব করতেন। কুরু রাজ্য তাম্র ও লৌহ যুগ ও উত্তর-পশ্চিম ভারতীয় লৌহ যুগ সংস্কৃতির সমসাময়িক ( প্রায় ১০০০ খৃ.পূ.)।
রাজতন্ত্রের মধ্যযুগ (২০০ খৃ.পূ. - ১২০০ খহ্রি.পূ.)
বেশিরভাগ দক্ষিণাত্যের নৃপতিরা গাঙ্গেয় সমতলভূমি অঞ্চল যা আক্রমণ করেছেন, তা বর্তমানের উত্তরপ্রদেশেই। তৎকালীন মৌর্য্য (৩২০-২০০ খৃ.পূ.), কুষাণ (১০০-২৫০ খৃ.;), গুপ্ত (৩৫০-৬০০ খৃ.), ও গুর্জর-প্রতিহার (৬৫০-১০৩৬ খৃ.) ইত্যাদি, মুখ্য ভারতীয় রাজত্বগুলির কাছে ক্ষমতা আর স্থায়ীত্বের কারণে, এই অঞ্চলের দখল পাওয়ার গুরুত্ব ছিল অপরিসীম। হূন আক্রমণের পরই গুপ্ত সাম্রাজ্যের পতন হয়, তারপরেই গঙ্গা-যমুনা দোয়াব অঞ্চলে কনৌজের উত্থান সূচিত হয়।
রাজা হর্ষবর্ধনের (৫৯০-৬৪৭) শাষণকালে, কনৌজ সাম্রাজ্য তার শিখরে পৌঁছায়। এর সীমানা, উত্তরে পাঞ্জাব, পশ্চিমে গুজরাত, পূর্বে বঙ্গদেশ, ও দক্ষিণে ওড়িশা পর্যন্ত বিস্তৃত ছিল। এই রাজ্য মধ্য ভারতের কিছু অংশে বিস্তৃত ছিল, যেমন নর্মদা নদীর উত্তরাংশ, এবং এটি সমগ্র  সিন্ধু-গাঙ্গেয় সমভূমি পরিবেষ্টিত ছিল। বর্তমান ভারতের বিভিন্ন স্থানের অনেক জনগোষ্ঠী দাবী করে যে তারা কনৌজ অভিবাসীদের বংশধর। হর্ষবর্ধনের অব্যবহিত পরেই তাঁর সাম্রাজ্য ভেঙ্গে পড়ে ও অনেকগুলি ছোটো ছোটো রাজ্যে বিভক্ত হয়ে পড়ে এবং তা গুর্জর-প্রতিহার বংশের কব্জায় আসে, ও এই সাম্রাজ্য পরে বাংলার  পাল সাম্রাজ্যকেও আক্রমণ করে তাদের এলাকা দখলের জন্য। দক্ষিণ ভারতের শাষক রাষ্ট্রকূট রাজবংশ খৃষ্টীয় ৮ম শতাব্দি থেকে ১০ম শতাব্দি পর্যন্ত বারবার  কনৌজ আক্রমণ করেছে।
গ্রন্থপঞ্জি
For Paleolithic & Neolithic period:
For Copper Hoard culture:
For Cemetery H culture:
For Vedic Period:
For Kushans:
৮২২
৮২২ গ্রেগরীয় বর্ষপঞ্জির একটি সাধারণ বছর।
গুমি
গুমি বা গুমি-শি শহরটি 경상북도 দক্ষিণ কোরিয়ার(কোরিয়া প্রজাতন্ত্র) গিয়ংসানবুক-দ প্রদেশের ২য় বৃহত্তম নগরী। এই শহরটি দক্ষিণ কোরিয়ার অন্যতম প্রধান শিল্পনগরী যেখানে সামসং ইলেকট্রনিক্স, LG Display এর অনেকগুলো শিল্প-স্থাপনা ছাড়াও ইলেকট্রনিকস, সুতা, টেক্সটাইল, রাবার, প্লাস্টিক, কাগজ, ধাতব সামগ্রী ইত্যাদির কারখানা আছে. গুমি শহরটি নাকদং নদী দুই পারে অবস্থিত. ১৯৭০ সালে কোরিয়ান সরকারের ঘোষিত রপ্তানি-মুখী-নীতির কারণে গুমি তে করা "জাতীয় শিল্প কমপ্লেক্স" গুমি নগরীর এই শিল্প-বিপ্লবের পথিকৃৎ হিসেবে কাজ করে. বর্তমানে গুমি-তে ৪ টা বৃহদাকার রপ্তানিমুখী "জাতীয় শিল্প কমপ্লেক্স" আছে. ২০০৯ সালে পুরো কোরিয়া থেকে রপ্তানি করা জিনিসের বেশিরভাগই গুমিতে তৈরী. যার কারণে ২০০৯ সালে পুরো কোরিয়ার ৯৬.৯% বাণিজ্য উদ্বৃত্ত গুমি নগরীর অবদান.
চারিদিকে উঁচু পর্বতে ঘেরা গুমি প্রাকৃতিক সৌন্দর্যের দিক দিয়েও অসাধারন.
"গুমি" নামের আক্ষরিক অনুবাদ "কচ্ছপের লেজ".
ভৌগোলিক অবস্থা
thumb|ভোরের গুমি
জনসংখ্যা
thumb|গুমি শহরের একটি বসতি
thumb|গুমির একটি আবাসিক কমপ্লেক্স
প্রশাসনিক কাঠামো
thumb|রাতের বেলায় গুমি শহর
অর্থনীতি, বাণিজ্য ও শিল্প
thumb|গুমি তে অবস্থিত সামসং ইলেকট্রনিক্স এর ২য় ক্যাম্পাস
আসলাম খান খট্টক
মুহাম্মদ আসলাম খান খট্টক ( محمد اسلم خان خټک   ) ( محمد اسلم خان خٹک    ) (এপ্রিল ৫, ১৯০৮ - অক্টোবর ১০, ২০০৮) ছিলেন একজন পাকিস্তানি রাজনীতিবিদ এবং কূটনীতিক যিনি উত্তর-পশ্চিম সীমান্ত প্রদেশের (বর্তমানে খাইবার পাখতুনখোয়া প্রদেশের ১৯৭৩ থেকে ১৯৭৪ সাল পর্যন্ত গভর্নর ছিলেন।
প্রাথমিক জীবন
পশতুন খট্টক পরিবারে জন্মগ্রহণকারী, আসলাম খট্টক যুক্তরাজ্যে পাকিস্তান আন্দোলনের রাষ্ট্রপতি ছিলেন, সহ-রাষ্ট্রপতি হিসাবে ডাঃ আবদুর রহিম এবং সেক্রেটারি হিসাবে চৌধুরী চৌধুরী রহমত আলী ছিলেন। এই সংস্থাটি বিশ্বকে "পাকিস্তান" নাম দিয়েছিল। আসলাম খাত্তক বেসামরিক কর্মচারী হিসাবে কর্মজীবনকালে খাইবার-পাখতুনখোয়া'র প্রাদেশিক সরকারে ডাঃ খান সাহেবের সাথে ঘনিষ্ঠভাবে দায়িত্ব পালন করেছিলেন এবং ১৯৪৭ সালে পাকিস্তানের স্বাধীনতার পর তিনি আফগানিস্তানে নিযুক্ত হন যেখানে তিনি পাকিস্তান ও আফগানিস্তানের মধ্যে কনফেডারেশন আলোচনায় মূল ব্যর্থ ভূমিকা পালন করেছিলেন। । ১৯৭০ সালের নির্বাচনে তিনি কারাক থেকে কেপিকে প্রাদেশিক পরিষদে স্বতন্ত্র নির্বাচিত হয়েছিলেন। এরপরে তিনি ১৯৭২ সালে খাইবার-পাখতুনখোয়া বিধানসভার স্পিকার হন। তিনি ন্যাপ-জেআইআইয়ের গভর্নরকে ক্ষমতাচ্যুত করার পরে দু'বার রাষ্ট্রদূত পদে নিযুক্ত হওয়ার পরে অতিদ্রুত খাইবার-পাখতুনখুয়ারের গভর্নর হিসাবেও দায়িত্ব পালন করেছিলেন।
১৯৫৬ সালে তিনি কাবুলে পাকিস্তানের মন্ত্রী হিসাবে পদোন্নতি পান এবং ১৯৫৯ সালের ডিসেম্বর মাসে অস্ট্রেলিয়ায় রাষ্ট্রদূত হিসাবে নিয়োগ পান। কূটনীতিক হিসাবে তিনি ইরান এবং ইরাক ও আফগানিস্তানের রাষ্ট্রদূতের দায়িত্ব পালন করেছিলেন।
জিয়া উল হকাস মজলিসে শুরার মনোনীত হয়ে তিনি সামরিক আইন শাসকের বিশ্বস্ত রাজনৈতিক বিশ্বাসঘাতক হয়েছিলেন।
তিনি তার নির্বাচনী এলাকা থেকে এমএনএ নির্বাচিত হয়ে প্রধানমন্ত্রী জুনজোয় উপ-প্রধানমন্ত্রী হিসাবে দায়িত্ব পালন করেন। ১৯৮৮ সালে গণতন্ত্র পুনরুদ্ধারের পরে তিনি পাকিস্তান মুসলিম লীগে যোগ দিয়েছিলেন, তবে ১৯৮৮ সালের নির্বাচনে পরাজিত হন। ১৯৯০ সালে আবারও নির্বাচিত হয়ে তিনি আবার নওয়াজ শরীফের প্রথম সরকারে ফেডারেল মন্ত্রীর দায়িত্ব পালন করেন। ১৯৯৩ সালের নির্বাচনে পরাজিত হয়ে ১৯৯৭ সালের নির্বাচনের কিছু আগে তার নাতি ও জামাইয়ের দলীয় টিকিটের পার্থক্যের কারণে তিনি পিএমএল ত্যাগ করেন। দীর্ঘ অসুস্থতার পর ২০০৮ সালের ১০ অক্টোবর তিনি মারা যান।
গ্রন্থ-পঁজী
আসলাম খাত্তক পশতু, উর্দু, পাঞ্জাবী, ফার্সি, আরবি, ফরাসি এবং ইংরেজি ভাষায় কথা বলতে, পড়তে এবং লেখেন। তিনি বলেছেন তিনি ব্রাসেলস থেকে সাংবাদিকতার কোর্স করেছেন এবং পশতু সাহিত্যে ফ্রি স্টাইল প্রবন্ধের প্রচলন করেছিলেন তাঁর "গুল মাস্তি" পুস্তিকায়। তিনি আরও বলেছিলেন, তিনি একটি পাশতু নাটক লিখেছিলেন, "দা ভেনো জাম" নামে। এটি পরে ইংরেজিতে অনুবাদ করা হলে 'দ্য টাইমস' (লন্ডন) এর সাহিত্যের পরিপূরকটিতে এটির খুব প্রশংসা হয়েছিল।
ফেরেস আন্টুন
ফেরেস আন্টুন, কানাডীয় পর্নোগ্রাফার এবং মাইন্ডগিকের সহ-মালিক এবং সিইও, মাইন্ডগিক বিশ্বের বৃহত্তম পর্নোগ্রাফি কোম্পানী, যা ইউপর্ন এবং পর্নহাব সহ অন্যান্য পর্নোগ্রাফিক সাইট চালায়। তিনি কনকর্ডিয়া বিশ্ববিদ্যালয় থেকে ইঞ্জিনিয়ারিং স্নাতক, তিনি ২০০০ সালের প্রথম দিকে ব্রাজার্স-এর সহ-প্রতিষ্ঠাতা হবার আগে তিনি প্রথম পর্ন ওয়েবসাইট তৈরি করেছিলেন, যা যা যৌন আকর্ষণীয় বয়স্ক মহিলাদের চিত্রিত করে এমআইএলএফ ঘরানার পর্ন ভিডিও সরবরাহ করে। তিনি এবং ডেভিড তাশিলো পরে ফ্যাবিয়ান থাইলম্যানের কাছ থেকে ম্যানউইন (মাইন্ডগিক) কিনেছিলেন।
জীবনের প্রথমার্ধ
ফেরেস আন্টুন মন্ট্রিলের কনকর্ডিয়া বিশ্ববিদ্যালয় থেকে স্নাতক ডিগ্রি অর্জন করেছিলেন।
ক্যারিয়ার
২০০০ এর দশকের গোড়ার দিকে চার বন্ধুকে নিয়ে তিনি প্রথম পর্ন ওয়েবসাইট মানসেফ প্রোডাকশন তৈরি করেছিলেন। সংস্থাটি আন্টুন এবং স্টাফেন মানোস দ্বারা পরিচালিত হয়েছিল, যিনি পরে তার শ্যালক হন।
ব্যক্তিগত জীবন
আন্টুন কানাডার মন্ট্রিলে থাকেন। তিনি জর্জ মনোস এবং লুইস ল্যাবার্জ মানোসের কন্যা নিকোল মানোসের সাথে বিবাহবন্ধনে আবদ্ধ হয়েছেন (১৯৫২ - ২০১৭)। তার ভাই মার্ক আন্টুন মাইন্ডগিকের সহ-সভাপতি।
৮২৩
৮২৩ গ্রেগরীয় বর্ষপঞ্জির একটি সাধারণ বছর।
দৈনিক শ্যামল সিলেট
দৈনিক শ্যামল সিলেট বাংলাদেশের সিলেট থেকে প্রকাশিত বাংলা ভাষায় দৈনিক সংবাদপত্র,যা ২০০১ সাল থেকে প্রকাশিত হয়ে আসছে। সংবাদপত্রটি সিলেটের প্রথম সারির দৈনিক পত্রিকা।  এটির ভারপ্রাপ্ত সম্পাদক হচ্ছেন আব্দুল মুকিত সংবাদপত্রের সম্পাদক ও প্রকাশক হলেন নূরুজ্জামান মনি
বিবরণ
দৈনিক শ্যামল সিলেট 'ব্রডশিট' আকারে মুদ্রিত হয়। অনলাইন সংস্করণের পাশাপাশি পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। সম্পাদক ও প্রকাশক নূরূজ্জামান মনি।
বাংলাদেশ তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ১১ সেপ্টেম্বর ২০২২ তারিখের হিসেব অনুযায়ী, দৈনিক শ্যামল সিলেটের প্রচলন সংখ্যা ৮,৮৬০ কপি যা সিলেট থেকে প্রকাশিত দৈনিক সমূহের মধ্যে পঞ্চম।
নিয়মিত আয়োজন
দৈনিক শ্যামল সিলেটের নিয়মিত আয়োজন সমূহের মধ্যে রয়েছে:
পাগল প্রেমী
পাগল প্রেমী ২০০৭ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন হর পাটনায়েক। প্রযোজনা করেছেন এসকে মুভিজ। এতে শ্রেষ্ঠাংশে অভিনয় করেছেন যশ দাশগুপ্ত, অর্পিতা মুখার্জী ও ঋত্বিক চক্রবর্তী।
উক্ত চলচ্চিত্র দ্বারা যশ দাশগুপ্তের চলচ্চিত্রে অভিষেক ঘটে। চলচ্চিত্রটিতে যশ দাশগুপ্ত ও অর্পিতা মুখার্জী কে একসাথে প্রথম ও শেষ বারের মত জুটি বাধতে দেখা যায়। চলচ্চিত্রটি বক্স-অফিসে ভাল ব্যবসা করেছিল।
কাহিনী
কলেজ ছাত্রী গীতাঞ্জলি ওরফে গীতা ( অর্পিতা পাল ) বেড়াতে কন্যাকুমারীতে যায়। তিনি একটি সৈকতে রেখে যাওয়া ডায়েরিতে একটি কবিতা পেয়েছেন এবং এতে স্বাক্ষর রেখে বলেছেন যে তিনি চান কবিতা তার প্রেমে সফল হবে। পরে, তার গোড়ালিটি সমুদ্রের মধ্যে পড়ে এবং একটি লোক তার চোখের সামনে জলে লাফিয়ে যায় তবে কেউ তাকে পুনরুদ্ধার করতে দেখেনি। তবে সমুদ্রের মধ্যে কে ঝাঁপিয়ে পড়েছে তা গীতা দেখেনি। তিনি এই ঘটনাটি ঘন ঘন এই ধারণাটি নিয়ে স্বপ্নে দেখেছিলেন যে যে ব্যক্তি লাফ দিয়েছিল সে মারা গেছে তবে তার বন্ধুরা তাকে এটি ভুলে যেতে বলে।
অজয় ( যশ দাশগুপ্ত ) একটি ছিন্নমূল ব্রাট এবং স্থানীয় সংসদ সদস্য অবতারামের ( রাজন পি। দেব ) ছেলে । তিনি সুন্দর মেয়েদের সাথে ফ্লার্ট করতে পছন্দ করেন এবং সেগুলি তার বান্ধবী হতে চান। একদিন সে গীতা দেখে তার কাছে প্রস্তাব দেয়। তিনি যখন তা প্রত্যাখ্যান করেছেন, তিনি কলেজ ভবনের উপর থেকে লাফিয়ে যাওয়ার হুমকি দেন। মৃত্যুর জন্য দায়ী হওয়ার ভয়ে গীতা এই প্রস্তাবটি গ্রহণ করে যে কোনও লোক ইতিমধ্যে তার জন্য মারা গেছে এবং সে চায় না যে তার কারণে কেউ আহত হয় এবং তাকে ডেটিং শুরু করে। আড়িয়া ( ঋত্বিক চক্রবর্তী ) একজন সুখী-ভাগ্যবান ছেলে যিনি বন্ধুবান্ধব এবং বাচ্চাদের সাথে তার জীবন উপভোগ করেন। কলেজের প্রথম দিনে, তিনি গীতা দেখেন যে সবেমাত্র কলেজ ভবনের শীর্ষে থাকা অজয়ের কাছে তার প্রেমের কথা স্বীকার করছিল এবং তাকে হুমকি দিয়েছিল। তার সৌন্দর্যে মুগ্ধ আরিয়া তার প্রেমে পড়ে এবং তাকে প্রস্তাব দেয়। একদিন অবতারাম তার বাড়িতে একটি পার্টির ব্যবস্থা করেন এবং এতক্ষণে দেখা যায় যে অজয় ​​তার বাবার সাথে গীতার পরিচয় দেন এবং তাদের বিবাহ স্থির করার জন্য তাকে রাজি করেন u অজয়ের বাবা, যিনি প্রথমে গীতার সাথে ছেলের বিবাহ গ্রহণের ভান করেছিলেন, তিনি অন্য এক মেয়ে লালসার পরিচয় দিয়ে টেবিলকে উল্টে দিয়েছিলেন এবং ঘোষণা করেছিলেন যে তার ছেলে লালাসাকে বিয়ে করতে চলেছে। তিনি তার ছেলেকে হুমকি দিয়েছিলেন যে লালাসা ছাড়া আর কাউকে বিয়ে করবেন না। পরিস্থিতি দেখে এবং বিব্রত হয়ে অজয় ​​বসে বসে হতাশ হতে শুরু করেন। আরিয়া, কে গীতা কে এত ভালবাসে যে সে কখনই তাকে সাহায্য করতে দ্বিধা করত না, অজয়কে গীঠায় আনার সিদ্ধান্ত নেয় এবং তাদেরকে পালিয়ে যেতে সহায়তা করে। তাদের পথে অবতারামের পাখিরা তাদের অনুসরণ করে। তারা অবশেষে একটি ট্রেনের সন্ধান করে এবং এটিতে .োকে।
রাতে যখন তারা ট্রেন থেকে নামেন, অবতারামের পাখিদের নেতা যে স্ত্রীর আদেশকে অমান্য করে গীতাকে তার সাথে আসতে বাধ্য করেছিল তা দেখে তারা হতবাক হয়ে যায়। অন্যদিকে, অজয় ​​অসহায় রয়ে গেছে, অন্যদিকে আরিয়া সমস্ত লোকের সাথে লড়াই করে এবং অবশেষে তাদের পরাজিত করে অজয় ​​এবং গীতাকে উদ্ধার করে। তারা আশেপাশের শহরে চলে যায়, যা আরিয়ার আদি শহর হতে পারে। ক্লান্ত হয়ে তিনজন বিছানায় যায়।
পরদিন সকালে তারা ঘুম থেকে উঠে বুঝতে পারে যে অজয় ​​নিখোঁজ রয়েছে। আরিয়া গীতাকে বোঝানোর চেষ্টা করে যে অজয় ​​তার বাবার উপর জয়লাভ করতে চলে গেছে। এটি আরিয়া এবং গীতার জন্য ব্যক্তিগত সময় ছেড়ে দেয় এবং তারা একে অপরের নিকটে বৃদ্ধি পায়। গীতা আরিয়াকে পছন্দ করতে শুরু করে এবং তাকে বুঝতে শুরু করে। যখন সে তার কাছে এটি স্বীকার করার চেষ্টা করে, তখন অজয় ​​এবং তার বাবা ফিরে আসেন। অবতারাম অজয়কে গীতার সাথে বিয়ে করতে রাজি হন।
বিয়ের দিন, গীতা জানতে পারে যে আরিয়া সেই ব্যক্তি যে তার গোড়ালিটির জন্য সমুদ্রে ঘুঘু করেছিল এবং বুঝতে পারে যে তিনি অজয়ের অনেক আগে তার জীবনে এসেছিলেন। তিনি বুঝতে পেরেছিলেন যে অজয় ​​তাকে প্রেম করার জন্য তাকে ব্ল্যাকমেইল করেছিল; আরিয়া কেবল তাকে খুশি দেখতে চেয়েছিল। গীতা আরও বুঝতে পেরেছিল যে আরিয়া তাকে সত্যই ভালবাসে, যখন অজয় ​​কেবল তার যা কিছু ছিল না তা পাওয়ার জন্য তার প্ররোচনায় অভিনয় করছিল। তিনি অশ্রুতে বিয়ের হল ছেড়ে চলে গেলেন এবং আরিয়ার সাথে তার ভালবাসার কথা স্বীকার করলেন এবং তারা উভয়ে একে অপরের সাথে পুনর্মিলন করলেন এবং এবার তিনি সফলভাবে প্লাস্টিক কোক কাপে পাথর নিক্ষেপ করলেন এবং বোঝাচ্ছেন যে তিনি সত্যই তার প্রেমে সফল হয়েছেন।
জিক্স (ররি গ্যালাগারের অ্যালবাম)
জিক্স আইরিশ সঙ্গীতঙ্গ ররি গ্যালাগারের দ্বাদশ স্টুডিও অ্যালবাম। এটি ২ মে ১৯৮২ সালে ক্রিশালিস কর্তৃক যুক্তরাজ্যে এবং মার্কারি রেকর্ড কর্তৃক যুক্তরাষ্ট্রে প্রকাশিত হয়েছিল। ২০০০ সালে ভিন্ন ট্র্যাক তালিকা এবং বাড়তি ট্র্যাক সহ অ্যালবামটির রিমাস্টার্ড সংস্করণ প্রকাশিত হয়। এছাড়াও এর এলপি (লং প্লে) সংস্করণে কিছু গানের দৈর্ঘ্য ভিন্ন। অ্যালবামটি ১৯৮১ সালে মে থেকে জুন পর্যন্ত রেকর্ড করা হয়েছিল।
নলছাটা রেলওয়ে স্টেশন
নলছাটা রেলওয়ে স্টেশন বাংলাদেশের ঢাকা বিভাগের গাজীপুর জেলার কালীগঞ্জ উপজেলায় অবস্থিত একটি রেলওয়ে স্টেশন।
হামিদুল রহমান
হামিদুল রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার চোপরা বিধানসভা কেন্দ্রের বিধায়ক হিসেবে নির্বাচিত হয়েছেন।
নলছাটা রেলওয়ে স্টেশন
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে।  টঙ্গী-আখাউড়া লাইনের স্টেশন হিসেবে নলছাটা  রেলওয়ে স্টেশন তৈরি করা হয়।
হামিদুল রহমান
জীবনী
হামিদুল রহমান ২০০১ সালে চোপরা বিধানসভা কেন্দ্রের বিধায়ক হিসেবে নির্বাচিত হন। ২০১১ ও ২০১৬ সালেও তিনি সালেও তিনি চোপড়া বিধানসভা কেন্দ্রের বিধায়ক হিসেবে নির্বাচিত হয়েছিলেন।
নলছাটা রেলওয়ে স্টেশন
পরিষেবা
নলছাটা রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
ঝু দে
ঝু দে (১ ডিসেম্বর ১৮৮৬ - ৬ জুলাই ১৯৭৬) ছিলেন চীনের একজন সর্বাধিনায়ক, সেনাপতি, রাজনীতিবিদ, বিপ্লবী এবং চীনের কমিউনিস্ট পার্টি র অন্যতম অগ্রদূত। ১৮৮৬ সালে চীনের সিচুয়ান প্রদেশের এক দরিদ্র পরিবারে তার জন্ম হয়। নয় বছর বয়সে নিকট এক ধনী আত্মীয় তাকে দত্তক হিসেবে গ্রহণ করার পর থেকে তার জীবনে আমূল পরিবর্তন আসে। বাল্যকালের এই আশীর্বাদ তাকে উচ্চমানের প্রাথমিক শিক্ষা গ্রহণের সুযোগ করে দেয়; যা পরবর্তীতে তাকে মিলিটারি একাডেমিতে ভর্তির পথ সুগম করে দেয়। মিলিটারি একাডেমির প্রশিক্ষণ শেষে, তিনি বিদ্রোহী সেনাদলে যোগদান করেন এবং শীঘ্রই তিনি সেনাপতির পদে উন্নীত হন। পরবর্তীতে তিনি কমিউনিস্ট নীতি গ্রহণ করে চীনের কমিউনিস্ট পার্টিতে যোগদান করেন এবং জাতীয় নিরাপত্তার দায়িত্বে নিয়োজিত রেড আর্মি র বিভিন্ন পদ মর্যাদায় দায়িত্ব পালন করে ধাপে ধাপে গুরুত্বপূর্ণ পদসমূহে উন্নীত হতে থাকেন। চীনের মহান নেতা মাও সেতুং এর শাসনামলে ঝু দে চিনের কমিউনিস্ট পার্টি র উচ্চ পদস্থ একজন কর্মকর্তার দায়িত্বে নিয়োজিত ছিলেন। দ্বিতীয় চীন-জাপান যুদ্ধে তিনি অষ্টম রুট সেনাদলের সেনাপ্রধানের দায়িত্ব পালন করেন। ১৯৫৫ সালে তিনি চৈনিক সেনাবাহিনী র দশ জন প্রধান সেনাপতির একজন হিসেবে আসীন হন এবং একইসাথে তিনি এর প্রধান প্রতিষ্ঠাতা হিসেবে পরিচিতি লাভ করেন। ১৯৭৬ সালে তার মৃত্যুর আগ পর্যন্ত তিনি চীনের বিশিষ্ট রাজনীতিবিদ হিসেবে স্বঅবস্থানে বজায় ছিলেন। ১৯৭৫ থেকে ১৯৭৬ সাল পর্যন্ত জাতীয় কংগ্রেসে র স্থায়ী কমিটির প্রধান হিসেবে গণচীনে র রাষ্ট্র-প্রধানের দায়িত্ব পালন করেন।
বাল্যকাল এবং যৌবনকাল
ঝু দে ১৮৮৬ সালের ১লা ডিসেম্বর সিছুয়ান প্রদেশের উত্তরাঞ্চলের বিচ্ছিন্ন এক পার্বত্য অংশের ইলং কাউন্টির ছোট এক শহরের দরিদ্র কৃষক পরিবারে জন্ম গ্রহণ করেন। পরিবারে জন্ম নেয়া তার ১৫ জন ভাইবোনের মধ্যে শুধুমাত্র ৮ জন পরবর্তীতে জীবিত ছিলেন এবং বাকি ৭ জনের সকলেই অপরিণত বয়সে মৃত্যু বরণ করেন। হুনান প্রদেশ এবং কুয়াংতুং প্রদেশ থেকে সিছুয়ান প্রদেশে এসে বসতি স্থাপন করা অভিবাসন প্রত্যাশীদের মধ্যে তার পরিবার ছিল অন্যতম।  তার আদিসূত্র হিসেবে প্রায়ই হাক্কা জনগোষ্ঠীর কথা উল্লেখ করা হয়ে থাকে।
পরিবারের দারিদ্রতা সত্ত্বেও, ১৯৯২ সালে তার মা-বাবা তাকে একটি স্থানীয় প্রাইভেট স্কুলে ভর্তি করার জন্য বিভিন্ন উপায়ে অর্থ সংগ্রহ করেন। নয় বছর বয়সে নিকট এক ধনী আত্মীয় তাকে দত্তক হিসেবে গ্রহণ করেন, যার রাজনৈতিক প্রভাব-প্রতিপত্তি পরবর্তীতে তাকে ইউন্নান মিলিটারি একডেমিতে প্রবেশের পথ সহজ করে দেয়। তিনি ১৯০৭ সালে সিছুয়ান একটি উচ্চ শিক্ষা কেন্দ্রে ভর্তি হন এবং ১৯০৮ সালে উত্তীর্ণ হন। পরবর্তীকালে তিনি ইলং-এ ফিরে এসে একটি প্রাথমিক বিদ্যালয়ের শরীরচর্চা কেন্দ্রের প্রশিক্ষক হিসেবে যোগদান করেন। বিদ্যালয়ের কড়া অনুশাসন না মেনে প্রদর্শিত নিয়মের বাইরে গিয়ে শ্রেণীকক্ষে সনাতনী শিক্ষা প্রদান না করে আধুনিক বিজ্ঞান এবং রাজনীতি সমন্ধে শিক্ষা প্রদান করায় তিনি বহিস্কৃত হন। অতঃপর তিনি কুনমিং য়ে অবস্থিত ইউন্নান মিলিটারি একাডেমিতে প্রবেশ করেন। সেখানে তিনি বেইয়াং সেনাদল এবং তংমংহুই নামক গুপ্ত রাজনৈতিক সংগঠনে যোগদান করেন।
দেশাত্মবোধ এবং সেনাপতিত্ব
ইউন্নান মিলিটারি একাডেমী ছিল সেই বিশেষ স্থান যেখানে তিনি কাই ই-এর সাথে সাক্ষাতের সুযোগ পান। ১৯১১ সালের জুলাই মাসে মিলিটারি একাডেমী থেকে সফলতার সাথে উত্তীর্ণ হবার পর তিনি একাডেমিতে শিক্ষাদানে নিয়োজিত হন। চীনা-বিপ্লবে র পর তিনি বিপ্লবী সেনাদলের পক্ষে অবস্থান করে ১৯১১ সালে ব্রিগেডিয়ার কাই ই-এর সাথে অভিযাত্রী সেনাদলে যোগদান করেন যা পরবর্তীতে সিছুয়ানে চিং সেনাদল হিসেবে আবির্ভূত হয়। ১৯১৫-১৬ সালে ইউয়ান শিকাই-কে গদিচ্যুত করার আন্দোলনে তিনি রেজিমেন্টাল কমান্ডার হিসেবে দায়িত্ব পালন করেন। ১৯১৬ সালের জুন মাসে ইউয়ান শিকাই-এর মৃত্যুর পর কাই ই যখন সিছুয়ান প্রদেশের গভর্নর হলেন তখন ঝু দে ব্রিগেড কমান্ডারের পদমর্যাদা লাভ করলেন।
১৯১৬ সালে একই সাথে কর্ম ও শিক্ষা জীবনের পথপ্রদর্শক কাই ই এবং প্রিয়তমা স্ত্রীর মৃত্যুর পর ঝু দে মারাত্মক রকমের আফিম নেশা গড়ে তোলেন; যা তাকে ১৯২২ সালে সাংহাইয়ে তার পূর্ণাঙ্গ চিকিৎসার আগ পর্যন্ত মারাত্মকভাবে ভুগিয়েছিলো। তার সৈন্যদল বিরামহীনভাবে তাকে সমর্থন করতে থাকলো। এই সৌভাগ্যের সুব্যবহার করে সেনাপতি হওয়ার জন্য তিনি তার সৈন্যদল সুসংগঠিত করেন। ১৯২০ সালে তার সৈন্যদল সিছুয়ান থেকে তিব্বত সীমানায় পরিচালিত হওয়ার পর ইউন্নান প্রদেশে ফিরে এসে প্রাদেশিক সরকারের জননিরাপত্তা কমিশনার পদে যোগদান করেন। এই সময়কালে তিনি পড়ালেখার উদ্দেশ্যে চীন ছেড়ে ইউরোপ গমনের সিদ্ধান্ত নেন। প্রথমে তিনি সাংহাই গমন করেন। সাংহাইয়ে অবস্থানকালে তিনি তার দীর্ঘদিনের আফিম নেশা পরিত্যাগ করতে সক্ষম হন এবং কুমিনতাংয়ের ঐতিহাসিকদের মতানুযায়ী এখানেই তিনি সান-ইয়াত সেনে র সাক্ষাৎ লাভ করেন। ১৯২২ সালের শুরুর দিকে চীনের কমিউনিস্ট পার্টিতে যোগদানের চেষ্টা করেন ঝু, কিন্তু সেনাপতি হওয়ার দরুন তার আবেদন প্রত্যাক্ষিত হয়।
কমিউনিস্ট নীতি গ্রহণ
১৯২২ সালের শেষের দিকে ঝু তার সঙ্গিনী হে ঝিহুয়াকে সাথে নিয়ে বার্লিন গমন করেন। ১৯২৫ সালের আগ পর্যন্ত তিনি জার্মানিতেই বসবাস করেন। জার্মানিতে বসবাসের একপর্যায়ে তিনি গ্যটিঙেন বিশ্ববিদ্যালয়ে অধ্যায়ন করেছিলেন। এখানে তিনি চৌ এন-লাই-এর সহচর্য লাভ করেন। ছাত্র আন্দোলনের সাথে সম্পৃক্ত থাকার দায়ে জার্মানি থেকে তিনি বিতাড়িত হন। এমনই এক সময়ে তিনি চীনের কমিউনিস্ট পার্টিতে যোগদান করেন, যেখানে চৌ এন-লাই তার অন্যতম স্পনসর ছিলেন। জার্মানি থেকে ১৯২৫ সালে বিতাড়িত হওয়ার পর তিনি মার্কসবাদ এবং সামরিক বিষয়ে জ্ঞান লাভের জন্য তৎকালীন সোভিয়েত ইউনিয়নে র প্রাচ্যীয় পরিশ্রমীদের কমিউনিস্ট বিশ্ববিদ্যালয়ে গমন করেন। মস্কোতে অবস্থানকালে তার সঙ্গিনী হে ঝিহুয়া তাদের একমাত্র কন্যা সন্তানের জন্ম দেন। ১৯২৬ সালের জুলাই মাসে চিনে প্রত্যাবর্তন করে তিনি সিছুয়ান প্রদেশের সেনাপতিকে পটিয়ে উত্তর অভিযানে সহায়তা লাভে বার্থ হন।
যাত্রাপুর ইউনিয়ন, বাগেরহাট সদর
যাত্রাপুর ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ২৬.০০ কিমি২ (১০.০৪ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,০৭১ জন।
ঝু দে
কমিউনিস্ট নীতি গ্রহণ
১৯২৭ সালের প্রথম যুক্তফ্রন্টে র ভাঙ্গনের পর কুওমিনতাং কর্তৃপক্ষ তাকে চৌ এন-লাইয়ের বিরুদ্ধে এবং লিওউ বোচ্যাং -এর নানচ্যাং অভ্যুত্থান দমনে প্রধান কর্তা হিসেবে নিযুক্ত করে। অভ্যুত্থান সুষ্ঠভাবে সংগঠিত করতে সহায়তা করার দায়ে ঝু এবং তার সৈন্যদলকে কুমিনতাং থেকে পদত্যাগে বাধ্য করা হয়। অভ্যুত্থানে সমর্থন লাভে বার্থ হন তিনি। ফলস্বরূপ তিনি তার সৈন্যদল সহ নানচ্যাং ত্যাগ করে পালিয়ে যেতে বাধ্য হন। ওয়াং কাই ছদ্মনাম ব্যবহার করে তিনি সেনাপতি ফ্যান শীশেংয়ের সাথে যোগদান করে তার অবশিষ্ট সৈন্যদলের জন্য আশ্রয়ের ব্যবস্থা করতে সক্ষম হন। শীঘ্রই নানচ্যাংয়ে প্রথম যুক্তফ্রন্ট মিলিটারি ইনস্টিটিউটয়ের প্রধান কর্তা হিসেবে তার নাম ঘোষণা করা হয়।
ঝু-মাও
১৯২৭ সালে যখন চেন ই এবং লিন বিয়াও য়ের ষড়যন্ত্রের কবলে পড়ে ফ্যান শীশেংয়ের নিরাপত্তা বলয় থেকে বেরিয়ে তার অনুগত ১০,০০০ সৈন্যের সৈন্যদল নিয়ে জিয়াংশি এবং জিংগ্যাং পর্বতা ভিমুখে গমনকালে মাও-সেতুং য়ের সাথে ঝু দেয়ের ঘনিষ্ঠ সহচার্যের সূত্রপাত ঘটে। এখানে ১৯২৭ সালে মাও সেতুং একটি সোভিয়েত গঠন করেছিলেন এবং ঝু দে সোভিয়েত নিয়ন্ত্রিত এলাকার বিস্তার সাধনের লক্ষ্যে তার সৈন্যদলকে রেড আর্মি তে পরিণত করতে সুসংগঠিত করে গড়ে তোলেন। ১৯২৮ সালের ২৮শে এপ্রিল লংজিয়াং সেতু র উপর সংগঠিত বৈঠকে মাও সেতুংয়ের ভাই মাও জেতানের অবদান বৈঠকটিকে সহজতর করেছিল; যিনি ঝু দেয়ের অধীনস্থ একজন কর্মকর্তা ছিলেন। মাও জেতান পরবর্তীতে তার ভাই মাও সেতুং-এর নিকট ঝু-এর লেখা একটি পত্র বহন করে নিয়ে গিয়েছিলেন, যেখানে ঝু মাও-এর উদ্দেশ্যে বলেছিলেন "আমাদের এখন অবশ্যই সৈন্যবাহিনী একত্রীকরণ করার পাশাপাশি সুসংজ্ঞায়িত সামরিক এবং ভূরাজনৈতিক নীতি গ্রহণ করা উচিত"। এই নীতির বদৌলতে সম্মিলিত সামরিক বাহিনী চতুর্থ লাল ফৌজ গঠনের মাধ্যমে তাদের রাজনৈতিক দল উন্নয়নের এক নতুন মোড় নেয়, যেখানে ঝু দে ছিলেন মিলিটারি কমান্ডার এবং মাও সেতুং ছিলেন দলের প্রধান কর্ণধার।
নিজের নেতৃত্ব প্রদানের বিশেষ গুণাবলীর বদৌলতে ঝু অপরিমেয় মর্যাদার পাত্র হয়েছিলেন; এমনকি স্থানীয় জনগণ তাকে অতিপ্রাকৃতিক ক্ষমতাধর ব্যক্তি হিসেবে পরিগণিত করত। এই সময়কালে মাওয়ের সাথে ঝু-এর সম্পর্ক এতটাই ঘনিষ্ঠ হয়ে ওঠে যে স্থানীয় গ্রামবাসীদের নিকট তারা সম্মিলিতভাবে "ঝু-মাও" হিসেবে পরিচিত ছিলেন। ১৯২৯ সালে চিয়াং কাই-শেকের সামরিক চাপের মুখে পরে ঝু দে এবং মাও সেতুং জিংগ্যাংশান ত্যাগ করে রুইজিনে র উদ্দেশ্যে পালিয়ে যেতে বাধ্য হন। এখানে তারা জিয়াংশি সোভিয়েত গঠন করেন, যা কিনা ঘটনাক্রমে ৩০,০০০ বর্গ কি. মি. আয়তনের বিশাল অঞ্চলে বিস্তৃত হতে পারতো যেখানে ত্রিশ লক্ষ মানুষের বসবাস ছিল। ১৯৩১ সালে চীনের কমিউনিস্ট দলের নেতৃত্বাধীনে থেকে রুইজিনে লাল ফৌজের নেতা হিসেবে নিযুক্ত ছিলেন। চতুর্থ বিরোধী ঘেরাও কর্মসূচিতে নেতৃত্ব প্রদানের প্রাক্কালে তিনি সাফল্যের সাথে কুওমিনতাং এর বিরুদ্ধে গতানুগতিক সামরিক শক্তি পরিচালনা করেন; কিন্তু পরবর্তীতে পঞ্চম বিরোধী ঘেরাও কর্মসূচির সময়কালে তিনি এই একই কাজ করতে ব্যর্থ হন এবং চীনের কমিউনিস্ট দল ত্যাগ করেন। ঝু দে ১৯৩৪ সালের মহা উত্থানে সহায়তা করেছিলেন যা পরবর্তীতে লং মার্চে র সূচনা করেছিল।
লাল ফৌজের নেতা
লং মার্চের সময়কালে ঝু দে এবং চৌ এন-লাই পরপর একাধিকবার নির্দিষ্ট কিছু যুদ্ধ পরিচালনা করেন। বো গু এবং অটো ব্রাউন এর হাতে যখন সত্যিকারের ক্ষমতা ছিল তখন কিছু ইতিবাচক প্রভাব লক্ষ্য করা গিয়েছিলো। যুন-ই সম্মেলনে বো এবং ব্রাউন সম্পর্কে মাও সেতুংয়ের করা সমালোচনা সমর্থন করেন ঝু। সম্মেলন পরবর্তী সময়ে তিনি সামরিক বিষয়ে মাও সেতুং এবং চৌ এন-লাইকে সহযোগিতা করেছিলেন। ১৯৩৫ সালের জুলাই মাসে মাও সেতুং এবং চৌ এন-লাই যখন প্রথম লাল ফৌজে কর্মরত ছিলেন তখন ঝু এবং লিওউ বোচ্যাং কর্মরত ছিলেন চতুর্থ লাল ফৌজে। যখন দুই দলের মধ্যে বিভাজন সংঘগঠিত হলো তখন চতুর্থ লাল ফৌজের নেতা ঝ্যাং গুওতাও ঝু-কে দক্ষিণ অভিমুখে যেতে বাধ্য করেন। মত প্রত্যাহার করে সিচুয়ান প্রদেশের মধ্য দিয়ে ফিরে আসার সময় চতুর্থ লাল ফৌজ কোনো মোতে টিকে থাকতে সক্ষম হয়। ইয়ান-আন পৌঁছে, মাও সেতুংয়ের রাজনৈতিক পথনির্দেশনা অনুযায়ী ঝু দে লাল ফৌজ পুনর্গঠন কার্য পরিচালনা করেন।
দ্বিতীয় চীন-জাপান যুদ্ধ এবং চীনের গৃহযুদ্ধের সময়কালে ঝু লাল ফৌজের প্রধান সেনাপতির পদে বহাল ছিলেন। ১৯৪০ সালে পং দেহুয়াই এর সাথে মিলে ঝু শত সৈন্যদলের আক্রমণ কর্মসূচি সুপরিকল্পিতভাবে সংঘঠিত করেন। প্রাথমিকভাবে মাও নিজেও এই আক্রমণ কর্মসূচি সমর্থন করলেও আক্রমণ কর্মসূচি সফল হওয়ার পর মাও সেতুং এই কর্মসূচিকে জাপানিদের বিদ্ধংসী সার্বজনীন তিন নীতি র মূল প্ররোচনা প্রদানকারী কর্মসূচি বলে আখ্যা দেন এবং পরবর্তীতে লুশান সম্মেলনে পং-এর সমালোচনায় এই বিষয়টি ব্যবহার করেন।
পরবর্তী জীবন
১৯৪৯ সালে গণ মুক্তি ফৌজের প্রধান সেনাপতি পদে ঝু দে-এর  নাম ঘোষণা করা হলে পরবর্তীতে তার উত্তরসূরিরা গণ মুক্তি ফৌজের প্রধান প্রতিষ্ঠাতা হিসেবে তাকে শ্রদ্ধা করে থাকেন। তিনি ১৯৫৬ -১৯৬৬ সাল পর্যন্ত গণচীনের কমিউনিস্ট পার্টির ভাইস-চেয়ারম্যানের দায়িত্ব পালন করেন। নিজস্ব কর্তৃত্বে প্রধান সেনাপতির পদমর্যাদায় আসীন হয়ে কোরীয় যুদ্ধে তিনি গণ মুক্তি ফৌজের সার্বিক তত্ত্বাবধান করেন। ১৯৫৫ সালে তাকে সর্বাধিনায়কের পদমর্যাদা প্রদান করা হয়। লুশান সম্মেলনে তিনি পং দেহুয়াই-এর পূর্ণাঙ্গ সমালোচনা না করে মৃদু সমালোচনা করে দীর্ঘ দিনের পুরোনো এই কমরেডের স্বার্থ রক্ষা করার উদ্দেশ্যে খুব সংকীর্ণভাবে পং-এর উপর দোষারোপ করেন, যেখানে পং ছিলেন মাওয়ের সমালোচনার অন্যতম লক্ষ্যবস্তু। সম্মেলনে মাও ঝু-এর চাল-চলনে সন্তুষ্ট ছিলেন না। ফলস্বরূপ, সম্মেলনের পরে ঝু তার কেন্দ্রীয় সামরিক কমিশনের ভাইস-চেয়ারম্যান এর পদ থেকে বহিষ্কৃত হন; আর এর এক মাত্র কারণ হিসেবে কেবল পতিত পং-এর প্রতি তার আনুগত্য বিবেচিত ছিল না।